钦定古今图书集成/明伦汇编/氏族典/第331卷 > 刘开
## 钦定古今图书集成/明伦汇编/氏族典/第331卷 > 刘开

按《后汉书河间孝王开传》：“开以永元二年封，延平元
年就国，奉遵法度，吏人敬之。永宁元年，邓太后封开
子翼为平原王，奉怀王胜祀；子德为安平王，奉乐成
王党祀。开立四十二年薨，子政嗣。政薨，子建嗣。建薨，
子利嗣。利薨，子陔嗣。魏受禅，以为崇德侯、蠡吾侯翼，
元初六年，邓太后征济北、河间王诸子诣京师，奇翼”
美仪容，故以为平原怀王后焉。留在京师岁馀，太后
崩，安帝乳母王圣与中常侍江京等谮翼谋图不轨，
贬为都乡侯，遣归河间。翼于是谢宾客，闭门自处。翼
卒，子志嗣，为大将军梁冀所立，是为桓帝。梁太后诏
追尊河间孝王为“孝穆星。”建和二年，更封帝兄都乡
侯硕为平原王，奉翼后。